**VZDELáVACí PROGRAM – PRACOVNÉ VYUČOVANIE PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Magdaléna Polcová**

**Pre 7. ročník - schválené MZ, dňa: 27.8.2019**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**VZDELÁVACÍ PROGRAM - Pracovné vyučovanie- 7. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Pracovné vyučovanie je pre žiakov s mentálnym postihnutím najdôležitejším rehabilitačným predmetom, ktorý od najnižšieho ročníka systematicky ovplyvňuje rozvoj ich motoriky vytváraním pracovných zručností a spolupôsobí na zvýšenie ich rozumovej úrovne. Žiaci v tomto predmete získavajú vedomosti z rôznych pracovných činností, vrátane elementárnych technických a výrobných poznatkov. Pracovné vyučovanie vytvára u žiakov kladný vzťah k práci, plní základnú prípravu pre budúce povolanie, ale aj pre potrebu praktického života v rodine a spoločnosti. V spolupráci s ostatnými predmetmi pôsobí na harmonický rozvoj žiakov. V pracovnom vyučovaní získavajú žiaci základné vedomosti o materiáloch, nástrojoch a o pracovných postupoch. Učia sa rozoznávať druhy materiálov, ich vlastnosti, poznávať konštrukciu a funkciu nástrojov, učia sa hovoriť o tom, čo robia a s čím pracujú. Žiaci sa postupne primerane veku vedú k chápaniu vzťahov medzi materiálom, nástrojmi a spôsobmi práce. Postupne sa tak rozvíja ich technické myslenie a vyjadrovanie a technická pripravenosť. Pracovné vyučovanie vzbudzuje u žiakov záujem o prácu, uspokojuje ich túžbu po činnosti, zameranie práce na užitočný výsledok vzbudzuje ich iniciatívu a pozitívny vzťah k práci, pestuje zmysel pre poriadok, cit pre krásu a vhodnosť materiálu, nástrojov a spôsobov práce. Pri práci si žiaci osvojujú kultúrne návyky. Systematicky poznávajú hlavné prvky organizácie, hygieny a bezpečnosti pri práci. Učia sa pracovať disciplinovane, starostlivo, hospodárne zaobchádzať s materiálom a nástrojmi. Pri výbere úloh učiteľ prihliada aj na učebnú látku ostatných predmetov. Nevyhnutnosť koordinácie pracovného vyučovania s inými vyučovacími predmetmi vyplýva z podstaty rozvoja poznávacích možností mentálne postihnutých žiakov - spájať konkrétnu činnosť s poučením, prax s teóriou. Pracovné zaťaženie musí byť primerané fyzickým schopnostiam žiakov. Nesmie byť tak náročné, aby žiakov vyčerpalo, ale ani príliš jednoduché, lebo by nedostatočne aktivizovalo ich myslenie a v dostatočnej miere ich nezamestnávalo. Veľmi dôležitou podmienkou je materiálne zabezpečenie pracovného vyučovania. Sú to najmä pracovne a dielne, sklad materiálu, pozemok, dostatok vyhovujúcich nástrojov, pracovných a učebných pomôcok a jednotného materiálu pre žiakov. Pracovné prostredie musí vyhovovať hygienickým podmienkam (čistý vzduch, vhodné osvetlenie, čistota pracoviska, atď.). K hygienickým podmienkam patrí aj vhodné oblečenie na pracovné vyučovanie. Nevyhnutným doplnkom dielne je príručná lekárnička. V pestovateľských prácach sa na školskom pozemku (záhrade) určí pre jednotlivé pracovné skupiny dostatočná plocha s prihliadnutím na vek a možnosti žiakov a na technickú vybavenosť školy. Na pestovateľské práce možno využiť aj kútik prírody v každej učebni. Na hodinách pracovného vyučovania sa používajú rôzne učebné pomôcky. Zvyčajne je to vzorový výrobok a súbor nástrojov, materiálov, potrieb a zariadení pre určitý druh práce; ďalej sú to výkresy, pracovné postupy, obrazy, ilustrácie, modely, diagramy, prírodniny, predlohy, filmy, diapozitívy a diafilmy. Nevyhnutnou súčasťou pracovného vyučovania sú exkurzie, ktoré umožňujú žiakom už od najnižších ročníkov poznávať prácu dospelých na rozličných pracoviskách a posilňovať spojenie pracovného vyučovania so životom. Obsah pracovného vyučovania je členený na zložky. Toto rozdelenie vychádza zo schopností žiaka osvojiť si obsah daného učiva, a zo schopnosti vedieť ho aplikovať v súčasnom i budúcom praktickom živote.

V zložke sebaobslužné činnosti žiaci nadobúdajú zručnosti v starostlivosti o hygienu tela a zovňajšku, osvojujú si stravovacie návyky a pravidlá stolovania. Obsahom zložky práce v domácnosti je osvojovanie si základných pracovných návykov v domácnosti, zručností potrebných pri domácich prácach a udržiavanie poriadku. Súčasťou tejto zložky je aj šitie. Žiaci nadobúdajú zručnosti v základných technikách šitia a ručných prác. Súčasťou zložky sú aj práce v kuchyni. Žiaci si osvojujú základné znalosti o potravinách, a ako udržiavať poriadok a hygienu v kuchyni. Vo vyšších ročníkoch nadobúdajú žiaci zručnosti pri príprave jednoduchých nápojov a jedál. V zložke práce v dielni si žiaci osvojujú schopnosť rozlišovať rozličné materiály, spoznávajú ich v praktickom živote, osvojujú si manuálne zručnosti s nimi a vytvárajú jednoduché výrobky. V zložke pestovateľské práce sa žiaci učia rozpoznávať rôzne druhy ovocia a zeleniny, nadobúdajú základné pestovateľské zručnosti, osvojujú si starostlivosť o izbové rastliny. Vzhľadom na to, že nie každá škola má školský pozemok, odporúčame práce na školskom pozemku nahradiť inou činnosťou, podľa podmienok školy tak, aby bola zachovaná časová dotácia predmetu pracovné vyučovanie podľa učebného plánu. Počet hodín pre jednotlivé zložky pracovného vyučovania si škola upravuje podľa podmienok školy a regionálnych možností. Od 5. ročníka sa pracovné vyučovanie spravidla delí podľa pohlavia. Odporúčame pre dievčatá vyšší počet hodín praktických činností v zložke práce v domácnosti a pre chlapcov vyšší počet hodín praktických činností v zložke práce v dielni. Počet hodín praktických činností v zložke pestovateľské práce je rovnaký u oboch pohlaví.

**CIELE PREDMETU**

* **Upevňovať vedomosti získané z predchádzajúcich ročníkov,**
* **vedieť urobiť záznam o pracovnom postupe,**
* **rešpektovať požiadavky bezpečnosti a hygieny pri každej práci,**
* **oboznámiť sa s hlavnými druhmi plechu a s jeho vlastnosťami,**
* **oboznámiť sa so strihom na najjednoduchších príkladoch**.

**Ročník: siedmy**

**Počet vyučovacích hodín v školskom roku: 4 hodín týždenne – 132 hodín ročne**

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
|   | **10****60****20****30****12** | **Sebaobslužné činnosti** **Práce v dielni** **Pestovateľské práce** **Práce domácnosti** **Základy technického kreslenia** | * **V pestovateľských prácach obsah učiva prispôsobíme úrovni žiakov, regionálnym a materiálnym podmienkam školy. Nadväzujeme na dosiahnutú úroveň vedomostí a zručností zo 6.ročníka.**
* **Praktické činnosti uvedené v prácach v dielni sú pre chlapcov povinné v celom rozsahu, pre dievčatá sa urobí výber tak, aby bola zastúpená práca s každým materiálom.**
* **Praktické činnosti uvedené pre práce v domácnosti sú pre dievčatá povinné v celom rozsahu, pre chlapcov sa urobí výber tak, aby boli zastúpené práce pri hygiene v domácnosti, základy šitia a varenia.**
* Žiakov vedieme k čistote pracovného prostredia, dbáme na to, aby po práci uložili náradie a materiál na určené miesto.
 | * **Osobná hygiena.**
* **Poučenie o kozmetike rúk a nôh. Starostlivosť o nechty.**
* **Založenie domácej lekárničky.**
* **Hygiena v domácnosti.**
* **Umývanie okien a dverí.**
* **Čistenie odevov a obuvi.**
* **Práce s papierom**
* **Meranie, strihanie, rezanie, lepenie papiera a kartónu.**
* **Príklady výrobkov: stojan na ceruzky, puzdro na ihlice, darčekové vrecko, leporelo.**
* **Montážne a demontážne práce**
* **Montáž a demontáž bicykla. Údržba bicykla.**
* **Práce s drevom**
* **Obrábanie dreva základnými technikami. Spájanie dreva klincami, skrutkami do dreva, plátovaním a glejením. Dlabanie. Úprava povrchu výrobkov brúsením, hydrovoskovaním, leštením, morením, lakovaním.**
* **Tmelenie, brúsenie výrobkov pred natieraním, natieranie farbou. Čítanie jednoduchých výkresov, kreslenie jednoduchých náčrtov, obrysovanie materiálu.**
* **Príklady výrobkov: podložka pod riad, sušiak na uteráky a utierky, polička na kvety, kŕmidlo pre vtáky, búdky, lopáriky, rám spájaný plátovaním, debničky, vešiak na kľúče.**
* **Práce s kovom**
* **Oboznamovanie sa s hlavnými druhmi plechu a s jeho vlastnosťami. Obrysovanie, ohýbanie, pílenie, prebíjanie, nitovanie, spájanie skrutkami, maticou. Úprava povrchu brúsením a lakovaním.**
* **Rezanie pákovými nožnicami. Používanie raznice.**
* **Príklady výrobkov: zvieratká podľa šablóny, menovka na záhony, štítky na kľúče, plechová škatuľka, chrániče na zveráky, háky.**
* **Práce s plastmi**
* **Pokračovanie v práci s organickým sklom a novodurom. Ohýbanie. Príklady výrobkov: škatuľky, ťažidlo, nôž na papier, ozdobný háčik, tabuľka k menovke, hračky.**
* **Práce s kožou a koženkou**
* **Meranie, rezanie, strihanie, prebíjanie, spájanie kože a koženky. Príklady výrobkov: ozdobné prívesky, opasok, puzdrá.**
* **Práce s rozličným materiálom**
* **Náplň určí vyučujúci.**

* **Hygiena v domácnosti.**
* **Umývanie okien a dverí.**
* **Čistenie odevov a obuvi.**
* **Príprava pokrmov**
* **Polievky.**
* **Úprava pokrmov z ryže.**
* **Zeleninové šaláty.**
* **Konzervovanie zeleniny sušením a solením.**
* **Šitie Spojovacie stehy (perličkový, základný).**
* **Spájanie a začisťovanie látky. Prišitie pútka.**
* **Oboznámenie sa so strihom na najjednoduchších príkladoch (posteľná bielizeň). Oboznamovanie sa so šijacím strojom a jeho základnou obsluhou. Šitie na stroji – rovné šitie. Ozdobný steh – hladkovanie.**
* **Príklady výrobkov: vankúšik, čelenka, pútko.**
* **Pletenie Pridávanie a uberanie. Výrobok: jednoduché oblečenie.**
* **Háčkovanie Háčkovanie jednoduchého vzoru. Výrobok: jednoduché oblečenie.**
* **Úprava a spracovanie pôdy - rýľovanie, hrabanie. Úprava hriadok.**
* **Zvyšovanie úrodnosti – hnojenie, striedanie plodín.**
* **Siatie a sadenie plodín podľa priority kultivarov v regióne.**
* **Príprava sadeníc – siatie, pikírovanie, presádzanie priesad.**
* **Zavlažovanie, kyprenie pôdy, jednotenie zeleniny.**
* **Poznávanie škodcov a ochrana pred nimi.**
* **Prirodzená ochrana a spolužitie rastlín.**
* **Zber plodín, úprava pôdy po zbere, uskladnenie.**
* **Úžitková záhrada na okne, balkóne, loggii.**
* **Oboznamovanie sa s ošetrovaním ovocných stromov a kríkov.**
* **Zber ovocia a uskladnenie.**
* **Letničky, dvojročné rastliny, trvalky, skalničky.**
* **Kvety na balkóne a loggii.**
* **Izbové kvety, hydroponické pestovanie rastlín.**
* **Viazanie a aranžovanie kvetín.**
* **Základy technického kreslenia**
* **Učivo základov technického kreslenia aplikujeme v súlade s konkrétnym výrobkom, na ktorom žiaci pracujú.**
* **Rysovanie rovnobežiek:**
	+ **manipulácia s rysovacími potrebami pri rysovaní rovnobežiek,**
	+ **základné vlastnosti rovnobežiek.**
* **Kružnice, rysovanie kružníc:**
	+ **stred kružnice, priemer, polomer,**
* **- kótovanie dier a kružníc.**
 |
| **Implementácia finančnej gramotnosti do vzdelávania- 3.Zabezpečenie peňazí pre uspokojovanie životných potrieb.** 1.Poznať a harmonizovať osobné, rodinné, spoločenské potreby | * **vysvetliť vzájomné vzťahy medzi životnými potrebami jednotlivca a rodiny**
 |
| **Prierezová téma naplnená v rámci tematického celku** Enviromentálna výchova  | * **Osvojiť si základné pravidlá a zručnosti pre správanie sa v prírode s ohľadom na organizmy a ich životné prostredie**
* **Rozpoznať sa aktívne na zveľaďovaní životného prostredia školy a jej okolia**
 |